भारत और इजराइल के बीच बुधवार को कई अहम समझौतों पर मुहर लग गई. भारत के प्रधानमंत्री नरेंद्र मोदी और इजराइल के पीएम बेंजामिन नेतान्यहू ने एक साझा प्रेस कॉन्फ्रेंस की. नेतन्याहू ने कहा कि भारत और इजराइल मिलकर इतिहास रच रहे हैं, पीएम मोदी से कई मुद्दों पर चर्चा हुई, भारत और इजराइल साथ काम करने के लिए प्रतिबद्ध हैं. वहीं पीएम मोदी ने इजराइल की तारीफ करते हुए कहा कि मेरे लिए यहां आना गर्व की बात है. कृषि, जल के क्षेत्र में इजराइल की तकनीक बेहतर है, हम अपनी दोस्ती को नई उंचाई देंगे.